Diari Oficial de la Generalitat Valenciana


Sumari del DOGV 3629, del 18-11-1999 (1999/9536)

ACORD d'1 d'octubre de 1999, de la Comissió Territorial d'Urbanisme de València, relatiu a la modificació número 9 del Pla General d'Alaquàs.
---------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9536


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alaquàs
    * pla d'urbanisme

ACORD d'1 d'octubre de 1999, de la Comissió Territorial d'Urbanisme de València, relatiu a la modificació número 9 del Pla General d'Alaquàs. [1999/Q9536]
  
Vist l'expedient tramés per l'Ajuntament d'Alaquàs que fa referència a la modificació número 9 del Pla General, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà de l'acord del Ple de l'Ajuntament, en la sessió del dia 11 de febrer de 1999. Després del pertinent període d'exposició pública, en el qual es va presentar una al·legació, el mateix òrgan el va aprovar provisionalment el 21 de juliol de 1999.
  
2. El projecte consta de memòria i plànols d'informació i d'ordenació.
  
3. La modificació afecta la unitat d'execució número 10 delimitada en el sòl urbà d'Alaquàs i es tramita a instància de la mercantil Flaviopolis, SL, propietària dels terrenys inclosos en aquesta.
  
Proposa la desafecció de l'ús públic del vial inclòs en l'àmbit, que passaria a ser d'ús privat, així com deixar sense efecte la unitat d'execució per ser innecessària, ja que es tracta d'un únic propietari i no conté sòls de cessió obligatòria. Es proposa a més una reducció de l'aprofitament de l'àmbit que passa d'una edificabilitat mitjana de 2,14 m²/m² a 1,59 m²/m².
  
Es justifica la necessitat d'aquesta fonamentalment en la problemàtica viària que origina un atzucac, el desaprofitament de les plantes baixes per a l'ús residencial perquè han d'incloure els garatges i falta d'aparcament en el nucli antic.
  
Les xifres de la modificació es concreten en el següent quadre:
  
 PG Modificació
  
Superfície 1.1820 m² 1.1820 m²
  
Límit edificable 2.252 m² 1878 m²
  
Coef. Edificabilitat 2.14 m²/m² 1.59 m²/m²
  
Viari 270 m²(públic) 241 m² (privat)
  
Alçades II+ àtic II
  
4. Alaquàs té un Pla General aprovat definitivament per la Comissió Territorial d'Urbanisme el 27 de setembre de 1990, així com diverses modificacions i planejament de desenvolupament d'aquest.
  
5. La Comissió Informativa de la Comissió Territorial d'Urbanisme de València, en la sessió del dia 24 de setembre de 1999, va emetre un informe que fa referència al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU.
  
3. El compliment de les determinacions de l'article 55.3 de la LRAU pot entendre's considerat amb la reducció de l'aprofitament proposat.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 de octubre de 1999, acorda:
  
Aprovar definitivament la modificació número 9 del Pla General d'Alaquàs.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 d'octubre de 1999.- El secretari de la Comissió Territorial d'Urbanisme: José Manuel Palau Navarro.